**רמב"ם שבת כ"ד, יב** אסרו חכמים לטלטל מקצת דברים בשבת כדרך שהוא עושה בחול. ומפני מה נגעו באיסור זה? אמרו, ומה אם הזהירו נביאים וצוו שלא יהיה הילוכך בשבת כהילוכך בחול, ולא שיחת השבת כשיחת החול, שנאמר "ודבר דבר", קל וחומר שלא יהיה טלטול בשבת כטלטול בחול, כדי שלא יהיה כיום חול בעיניו ויבוא להגביה ולתקן כלים מפינה לפינה או מבית לבית... ונמצא שלא שבת, ובטל הטעם שנאמר בתורה "למען ינוח".

**יג** ועוד, כשיבקר ויטלטל כלים שמלאכתן לאיסור, אפשר שיתעסק בהן מעט ויבא לידי מלאכה.

ועוד, מפני שמקצת העם אינם בעלי אומניות, אלא בטלין כל ימיהן, כגון הטיילין ויושבי קרנות שכל ימיהן הן שובתים ממלאכה. ואם יהיה מותר להלך ולדבר ולטלטל כשאר הימים, נמצא שלא שבת שביתה הניכרת. לפיכך שביתה מדברים אלו היא שביתה השוה בכל אדם. ומפני דברים אלו נגעו באיסור הטלטול...

/השגת הראב"ד/ אמר אברהם, עוד אמרו "אטו טלטול לאו צורך הוצאה הוא"...

**ש"ח, ג** כלי שמלאכתו לאיסור, מותר לטלטלו... בין לצורך גופו, כגון קורנס... לפצוע בו אגוזים, קורדם לחתוך בו דבילה; בין לצורך מקומו, דהיינו שצריך להשתמש במקום שהכלי מונח שם...

אבל מחמה לצל, דהיינו שאינו צריך לטלטלו אלא מפני שירא שישבר או יגנב שם, אסור.

**ש"ח, ז** ...דבר שאין בו שייכות כלי, כגון צרורות או אבנים, אף על פי שראויים לכסות בהם כלי, אסור לטלטלם.

הגה: וכל דבר שאינו כלי כלל, אסור לטלטלו אפילו לצורך גופו, כל שכן לצורך מקומו.

**ש"ח, א** כל הכלים נטלים בשבת, חוץ ממוקצה מחמת חסרון כיס, כגון סכין של שחיטה או של מילה, ואיזמל של ספרים, וסכין של סופרים שמתקנים בהם הקולמוסים - כיון שמקפידים שלא לעשות בהם תשמיש אחר, אסור לטלטלו בשבת ואפילו לצורך מקומו או לצורך גופו...

**תלמוד בבלי שבת י"ט, ב** אמר רב נחמן: עז לחלבה, ורחל לגיזתה, ותרנגולת לביצתה, ותורי דרידיא, ותמרי דעיסקא - רב אסר, ושמואל אמר: מותר. וקמיפלגי בפלוגתא דרבי יהודה ורבי שמעון.

**ש"י, ב** ...דתמרים ושקדים ושאר פירות העומדים לסחורה, מותר לאכול מהם בשבת...

**רע"ט, ו** נר שלא הדליקו בו באותו שבת, אפילו הוא של חרס דמאיס, ואפילו הוא של נפט דמסריח, מותר לטלטלו, דמוקצה מחמת מיאוס מותר.

**ש"ח, ב** כל כלי, אפי' הוא גדול וכבד הרבה, לא נתבטל שם כלי ממנו, לא מפני גדלו ולא מפני כבדו.